**LĒMUMS**

Liepājā

|  |  |  |
| --- | --- | --- |
| 2022.gada 16.jūnijā | Nr.249/10  (prot. Nr.10, 28.§) |  |

Par zemesgabala Reiņu meža ielā, blakus

nekustamajam īpašumam Reiņu meža ielā 2,

daļas nomas līguma darbības termiņa

pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3.panta otro punktu, 6.1 panta 11 daļu, pārejas noteikumu 11.punktu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 53., 56. un 137.punktu, izskatot Dzīvokļu īpašnieku kooperatīvās sabiedrības "LIEPĀJAS ZVEJNIEKS" 2022.gada 25.aprīļa vēstuli "Par sadarbības līguma pagarināšanu un izmaiņām", zemes nomas līgumu, kas 2017.gada 17.jūlijā noslēgts starp Liepājas pilsētas pašvaldību un Dzīvokļu īpašnieku kooperatīvo sabiedrību "LIEPĀJAS ZVEJNIEKS", Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 23.maija priekšlikumu (sēdes protokols Nr.10) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 9.jūnija lēmumu (sēdes protokols Nr.6), Liepājas valstspilsētas pašvaldības dome **nolemj:**

1. Pagarināt Dzīvokļu īpašnieku kooperatīvās sabiedrības "LIEPĀJAS ZVEJNIEKS" (reģistrācijas Nr.42103014897; juridiskā adrese: Reiņu meža iela 2-49, Liepāja), kā dzīvojamās mājas Reiņu meža ielā 2 pārvaldniekam (apsaimniekotājam), līguma par zemesgabala Liepājā, Reiņu meža ielā (kadastra apzīmējums 1700 044 0537), blakus nekustamajam īpašumam Reiņu meža ielā 2, daļas 10 kv.m platībā iznomāšanu termiņu uz laiku līdz Reiņu meža ielas rekonstrukcijai, bet ne ilgāk kā līdz 2027.gada 16.jūlijam norobežotas atkritumu novietnes ierīkošanai mājas Reiņu meža ielā 2 iedzīvotājiem.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2017.gada 17.jūlijā noslēgtajā zemes nomas līgumā par zemesgabala Reiņu meža ielā (kadastra apzīmējums 1700 044 0537) daļas iznomāšanu šādu grozījumu un izteikt līguma 2.sadaļu "LĪGUMA TERMIŅŠ" šādā redakcijā:

"Līgums stājas spēkā ar abpusējas parakstīšanas dienu un ir spēkā uz laiku līdz Reiņu meža ielas rekonstrukcijai, bet ne ilgāk kā līdz 2027.gada 16.jūlijam".

3. Noteikt, ka nomnieks maksā nomas maksu saskaņā ar sertificēta vērtētāja novērtējumu, bet ne mazāk kā ar 2012.gada 17.jūlijā noslēgtajā līgumā noteikto vērtējumu.

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Gadījumā, ja Dzīvokļu īpašnieku kooperatīvās sabiedrības "LIEPĀJAS ZVEJNIEKS" vainas dēļ grozījums 2017.gada 17.jūlijā noslēgtajā zemes nomas līgumā par zemesgabala Reiņu meža ielā, blakus nekustamajam īpašumam Reiņu meža ielā 2, daļas nomu netiek noslēgts viena mēneša laikā no lēmuma pieņemšanas dienas, zemesgabala daļa atbrīvojama.

6. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |